**Lankstinuko – Lietuvos etnografinio regiono – kūrimo kriterijai**

**Bendrosios taisyklės:**

* Tituliniame lape turi būti pristatytas atitinkamas Lietuvos etnografinis regionas: pavadinimas, vieta Lietuvos žemėlapyje, pieštas ar kitaip meniškai pavaizduotas regionui būdingas simbolis, sentencija...;
* Pirmame, antrame ir trečiame lankstinuko lapuose turi būti pateikta informacija apie etnografinio regiono lankytinus objektus (pavadinimas, tekstas, nuotraukos, piešti simboliai, nuorodos...);
* Gali būti pristatoma nuo 4-6 lankytini objektai;
* Ketvirtame lape turi būti pavaizduotas etnografinio regiono žemėlapis, kuriame parodyta lankytinų objektų vieta arba maršrutas;
* Lankytini objektai turi būti parinkti taip, kad kuo labiau išryškintų etnografiniam regionui būdingus ypatumus, susijusius su žmonių gyvenimo būdu, tradicijomis (apranga, maistas, šventės...);
* Penktame lape arba lankstinuko nugarėlėje, estetiškai ir tvarkingai turi būti surašyti: gimnazijos pavadinimas, projekto pavadinimas, lankstinuką kūrusių mokinių vardai bei pavardės, klasė, metai.

**Techninės dalies taisyklės:**

* Lankstinukas turi būti daromas kompiuteriu, tačiau tam tikros jo dalys galės būti pieštos ranka. Lankstinuką kurti, nuotraukas apdoroti gali padėti šios programos: *Microsoft Word, Publisher, canva.com, Photoshop, Gimp, pixlr.co* ;
* Lankstinukas gali būti gulsčias, gali – stačias;
* Lankstinuke gali būti naudojami tik du skirtingi raidžių šriftai (būtinai turintys lietuviškas raides), galimi du raidžių dydžiai;
* Tekstas turi būti nesusiliejęs su fonu, įskaitomas;
* Lankstinukas turi būti spalvotas;
* Lankstinukas turi būti atspausdintas ant itin kokybiško, ne per plono A4 formato popieriaus.

**Vertinimo kriterijai:**

* Temos ir turinio atitikimas;
* Pateiktos informacijos glaustumas ir tikslingumas;
* Raštingumas, kalbos ir stiliaus kultūra;
* Kūrybiškumas;
* Estetinis vaizdas;
* Tinkamos simbolikos, vaizdų naudojimas;
* Išskirtinumas, autentiškumas;
* Kruopštumas, preciziškumas;
* Tikslingas ir tinkamas parinktų kompiuterinių programų panaudojimas;
* Atitiktis aukščiau išvardintoms taisyklėms.